Միջխաղաղօվկիանոսյան առեւտրային համաձայնագիրը շուտով կարող է մտնել ուժի մեջ
ԱՄՆ-ի նախագահ Բարաք Օբաման իր աջակցությունը հայտնեց Միջխաղաղօվկիանոսյան գործընկերություն առեւտրային համաձայնագրին, ինչի շուրջ դրանից մեկ օր առաջ համաձայնության էին եկել Խաղաղ օվկիանոսին հարող 12 երկրներ։ Համաձայնագիրն ուժի մեջ մտնելու համար այն պիտի վավերացվի բոլոր այս երկրների խորհրդարաններում։ Ի դեպ, հաստատման դեպքում, այս պայմանագիրը կապահովի համաշխարհային առեւտրի 4Օ տոկոսը։
Հինգ տարի լարված բանակցություններ պահանջվեցին, որպեսզի ԱՄՆ-ը ու Խաղաղ օվկիանոսին հարող 11 այլ երկրներ երկուշաբթի օրը գային միմյանց միջեւ առեւտրի արգելքներից ու սահմանափակումներից հրաժարվելու շուրջ համաձայնության։ Ինչպես ԱՄՆ-ի նախագահ Բարաք Օբաման է ասում. ՝՝Այս համաձայնագիրը մեզ տալիս է ամերիկյան արտադրանքն այլ երկրներում վաճառելու համար 18 հազար հարկերից ու տարիֆներից ազատվելու հնարավորություն՛՛։ Սակայն ԱՄՆ-ի օրենսդիրներից շատերն են դրան նայում կասկածամտորեն։ Վերմոնթից ընտրված սենատոր Բերնի Սանդերսը, որը պայքարում է դեմոկարատական կուսակցությունից նախագահական թեկնածու ընտրվելու համար, նշում է, որ ազատ առեւտրի մասին նախորդ գործարքներն իրենց չեն արդարացրել։ ՝՝Առեւտրային պայմանագրերի պատմությունը աղետալի է եղել Ամերիկայի աշխատավորության համար։ Նման պայմանագրերի արդյունքում մենք միլիոնավոր աշխատատեղեր ենք կորցրել։ Ու ես ինքս հոգնել եմ տեսնելով, թե ինչպես է ամերիկացի աշխատավորը ստիպված պայքարի մեջ մտնում ցածր աշխատավարձ ապահովող երկրների աշխատավորների հետ՛՛։ Փորձագետներից ոմանք եւս ասում են, թե Միջխաղաղօվկիանոսյան առեւտրային գործարքը, եթե կարող է ընդհանուր առմամբ նպաստել համաշխարհային տնտեսությանը, կարող է վնասել ԱՄՆ-ի տնտեսության որոշ ճյուղերի։ Արտաքին հարաբերությունների խորհրդից Էդուարդ խոսքերով, կշահի հիմնականում բարձր տեխնոլոգիաների ճյուղը։ Առեւտրային այս պայմանագիրը, որը կընդգրկի աշխարհի բնակչության գրեթե կեսը, կարող է վնասել Չինաստանին, որը չի միացել այս գործարքին։ Չինաստանի տնտեսության հարցերով վերլուծաբան Ժանգ Ժանպինգի խոսքերով սակայն, Չինաստանն արդեն իսկ պայմանագրեր է ստորագրել Միջխաղաղօվկիանոսյան գործընկերություն առեւտրային համաձայնագրի անդամ պետություններից երկու երրորդի հետ ու կարող է հեշտությամբ հավասարակշռել հնարավոր վնասները։ Ու քանի որ ամերիկյան ապրանքների գնորդների ավելի քան 95 տոկոսը բնակվում է այս երկրի սահմաններից դուրս, Ամերիկան չի կարող թույլ տալ, որ համաշխարհային տնտեսության օրենքները գրվեն Չինաստանի պես պետությունների կողմից։ Ինչպես Օբաման է ասում, այդ օրենքները պիտի գրի ԱՄՆը։